
Parlamentul  României

Camera  Deputaților

Comisia pentru industrii și servicii






                 București, 15.04.2020
                   Nr.4c-3/101/2020
AVIZ
asupra proiectului de Lege pentru aprobarea Ordonanţei de urgenţă a Guvernului nr.12/2020 privind instituiurea cadrului legal pentru acordarea unor ajutoare de stat individuale de salvare


În conformitate cu prevederile art.94 și 114 din Regulamentul Camerei Deputaților, republicat, cu completările ulterioare, Comisia pentru industrii și servicii a fost sesizată pentru aviz, în procedură de urgență, care va fi transmis Comisiei pentru buget, finanțe și bănci, care este sesizată în fond, cu proiectul de Lege pentru aprobarea Ordonanţei de urgenţă a Guvernului nr.12/2020 privind instituiurea cadrului legal pentru acordarea unor ajutoare de stat individuale de salvare, transmis cu adresa nr. P.L.x. 109/2020 din 25 martie 2020, înregistrat la comisie sub nr.4c-3/101/2020 din 1 aprilie 2020.



Consiliul Legislativ, cu avizul nr.94/10.02.2020, avizează negativ proiectul de ordonanță de urgență.


Senatul, în calitate de primă Cameră sesizată, a adoptat proiectul de lege în ședința din 9 martie 2020.


Proiectul de lege are ca obiect de reglementare instiuirea cadului legal pentru acordarea unor ajutoare de stat individuale de salvare.
Examinarea proiectului de lege a avut loc în ședința comisiei din 15 aprilie 2020.

În urma dezbaterilor, membrii comisiei au hotărât, cu majoritate de voturi, avizarea favorabilă a proiectului de lege în forma adoptată de Senat.


Prin obiectul de reglementare și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.91 alin.(9) pct.1 din Regulamentul Camerei Deputaților, republicat, cu completările ulterioare, Camera Deputaților este Cameră decizională.

PREȘEDINTE,

IULIAN IANCU
Consilier parlamentar, Robe Patricia-Isabela

